Як і сакрамэнт хросту, сакрамэнт канфірмацыі прымаецца толькі адзін раз у жыцці, і менавіта тады вернік можа таксама выбраць сабе імя — пажадана, каб гэта было імя святога, найбольш блізкага сваім жыццём кандыдату на канфірмацыю. Як і пры ўдзяленні сакрамэнту хросту, імёны канфірмаваных трэба занатаваць у кнізе канфірмацыі дыяцэзіяльнай курыі, якая захоўваецца ў парафіяльным архіве, пазначаючы імёны распарадчыка сакрамэнту, бацькоў і сведкаў, месца і дату ўдзялення канфірмацыі; пробашч павінен паведаміць аб удзяленні канфірмацыі пробашчу з месца хросту, каб той мог зрабіць адзнаку ў кнізе ахрышчаных.